**Generalforsamling senior 2018-10-01**

Sæson 2017/18 blev på senior siden et specielt år. Det blev især et år i Kinas tegn – det blev SU år. SU er en ung kinesisk mand med meget stort badminton talent som valgte at bruge et ½ år af sit liv i Kolding på at lære den danske kultur at kende og spille badminton hos os. Stor tak til Helle Friberg og familie som var så gæstfrie at lægge hus til SU og en stor tak til Lone Mikkelsen for et kæmpe forarbejde med alt bureaukratiet.

Su viste sig at være en stor sportslig succes med mange flotte sejre og socialt var der mange ungdoms spillere som fik sig en stor oplevelse.

Sportsligt:

Sportsligt blev sæson 2017/2018 i senior afdelingen klubbens mest succesfulde.

1. holdet i 2. division opnåede klubbens bedste resultat med en 4. plads i oprykningsspillet, kun 1 plads fra oprykning til 1. division.
2. holdet i 3. division skulle spille nedrykningsspil for at ikke at rykke ud af 3. division og endte på en flot 3. plads af 8 hold og var aldrig i fare.
3. holdet i Danmarksserien endte i oprykningsspillet om at komme i 3. division og endte som nr. 7 af 8 hold, men kunne heller ikke rykke op på grund af 2. holdet.
4. holdet i kredsserien gjorde det så godt at de røg i opryknings kamp om at komme i Danmarksserien. Her vandt de over Brønderslev, men det viste sig at de ikke rykkede op alligevel da der var for mange jyske hold i Danmarksserien.

Udfordringer:

Udfordringer nu og i fremtiden.

I sidste sæson oplevede vi for første gang, at der er rift om alle vore dygtige talenter.

Især Idrætsefterskolen i Ikast og de større klubber i Odense og Århus er attraktive for vore spillere.

For første gang oplever vi det nu i så stor grad, at det både er skidt for vores træningsmiljø i klubben og det er også en trussel for divisions badminton i Kolding BK.

For at prøve at forbedre denne situation er det vigtigt vi bliver bedre til at skaffe sponsorer til klubben. Det bliver der arbejdet hårdt på pt, men vi tager gerne imod både sponsorater og hjælpende hænder.

Tak til mine venner i bestyrelsen for et godt og konstruktiv samarbejde. Og en speciel tak til dig Carsten, du har altid tid når jeg ringer med en udfordring og som regel også et konstruktivt løsnings forslag. Held og lykke til dig med dit badminton otium. Tak til trænerne for en engageret og professionel indsats og tak til alle de spillere som bakker op om klubben.

Jeg ser frem til endnu et spændende år.

Tak.